Nr. C 75/20 De Europæiske Fællesskabers Tidende 26. 3. 90 
Udtalelse om forslaget til Rådets direktiv om transit af naturgas gennem hovedlednings­
nettet (*) 
(90/C 75/05) 
Rådet for De Europæiske Fællesskaber besluttede den 25. september 1989 under henvisning 
til EØF-traktatens artikel 100 A at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for energi, kernekraft og forskning, 
som udpegede G. Frandi til ordfører. Sektionen vedtog sin udtalelse den 1. december 1989. 
Det økonomiske og sociale Udvalg vedtog på sin 273. plenarforsamling den 31. januar 1990 
uden stemmer imod og 4 hverken for eller imod følgende udtalelse. 
1. Generelle bemærkninger 2. Generelle bemærkninger 
1.1. ØSU har fundet det hensigtsmæssigt i forbindel­
se med udarbejdelsen af denne udtalelse ikke blot at 
fremkomme med bemærkninger til det forslag til direk­
tiv, hvorom det formelt er blevet anmodet om at udtale 
sig (forslag til Rådets direktiv om transit af naturgas 
gennem hovedledningsnettet), men også at knytte en 
første kommentar til meddelelsen: »Mod fuldførelsen 
af det indre marked for naturgas«, som er vedlagt som 
bilag til forslaget til direktiv. 
1.2. ØSU er af den opfattelse, at en stillingstagen til 
afsnittet »Common carrier« må vente, til Kommissio­
nen har afsluttet sit igangværende arbejde vedrørende 
ordningens omkostninger og fordele og har forelagt et 
konkret forslag om dette spørgsmål. 
1.3. Kommissionen opstiller som sin målsætning et 
mere åbent gasmarked med øget konkurrence mellem 
de forskellige typer gasselskaber og inden for gassekto­
ren. Kommissionen agter i den forbindelse at benytte 
en fremgangsmåde, som forløber i tre etaper: 
— vedtagelse af et direktiv, som indeholder bestemmel­
ser for benyttelse af retten til transit mellem Fælles­
skabets gasselskaber via det europæiske højtryksnet, 
— indførelse af en procedure for konsultation med alle 
berørte parter med henblik på at undersøge, på 
hvilke betingelser man eventuelt kan give tredje­
mand (især offentlige forsyningsvirksomheder og/ 
eller industrielle forbrugere) generel adgang til 
transmissionsnettet, 
— fremme af EF-investeringer i gastransport. 
1.4. For så vidt angår den tredje etape, har Kommis­
sionen forelagt et særskilt forslag til forordning (2), 
hvorom ØSU ligeledes er blevet anmodet om at frem­
sætte udtalelse, hvilket det vil gøre i en særskilt udta­
lelse. 
(') EFT nr. C 247 af 28. 9. 1989, s. 6. 
(2) EFT nr. C 250 af 3. 10. 1989, s. 5. 2.1. ØSU understreger, at gennemførelsen af det 
indre energimarked inden for gassektoren må foregå på 
en sådan måde, at der skabes sikkerhed for, at det ikke 
kommer til at gå ud over hverken investeringer eller 
forsyningssikkerhed som følge af de ekstra risici, der er 
betinget af naturgasmarkedets særlige karakter. 
2.2. De specifikke tekniske betingelser (daglige og 
sæsonbestemte spidsbelastninger i forbruget) på dette 
marked stiller krav om et kompliceret infrastruktursy­
stem til løsning af transport- og oplagringsproblemer. 
Disse er de vigtigste elementer i ordningen, og de skriver 
sig for hovedparten af omkostningerne. 
2.3. Man må heller ikke glemme, at efterforsknings-
og udvindingsomkostningerne er så høje, at de få mar­
kedsdeltagere i denne sektor normalt er nødsaget til at 
oprette konsortier. 
2.4. Det er endvidere nødvendigt nøje at være op­
mærksom på de sikkerhedsmæssige og økonomiske 
virkninger af den anbefalede ordning for alle forbruger­
grupper i forbindelse med naturgasforsyning af EF (man 
regner med, at mere end 40% af EF's naturgasforsyning 
dækkes via import fra tredjelande). 
2.5. Man bør også erindre sig de særlige forhold, der 
gør sig gældende i forbindelse med naturgasforsyning, 
og de dermed forbundne, betydelige investeringer. Der 
må således indgås langtidsaftaler mellem gasproducen­
ter og -aftagere, hvis den nødvendige garanti for tilbage­
betaling af den investerede kapital skal sikres (i de 
forskellige led inden for produktion, transport, distribu­
tion og oplagring). Denne kapital hentes normalt på 
det internationale marked. 
2.6. Ellers ser ØSU med tilfredshed på Kommissio­
nens bestræbelser for at gennemføre en samlet strategi 
på energiområdet, som falder i tråd med gennemførel­
sen af det indre marked. 
26. 3. 90 De Europæiske Fællesskabers Tidende Nr. C 75/21 
2.7. ØSU har i princippet ingen intentioner om at 
anfægte påstanden om, at en åben, fleksibel forsynings-
ordning sandsynligvis rummer flere fordele end ulem­
per. Men det mener, at de ovenanførte betragtninger 
gør det nødvendigt, at Kommissionens planlagte under­
søgelser af samtlige relevante faktorer — såvel positive 
som negative — omsider munder ud i nogle konklu­
sioner. 
2.8. I informationsrapporten fra sektionen for ener­
gi, kernekraft og forskning om »EF's energipolitik og 
gennemførelsen af det indre marked« blev et sådant 
forslag i øvrigt fremført, ligesom følgende understre­
gedes: 
»EF-Kommissionen bør derfor pålægges den opgave 
at foretage en indgående undersøgelse af, om et 
system med eksklusivaftaler om transmission af na­
turgas lader sig forene med princippet om, at forbru­
gere, som står uden for aftalen, skal have adgang 
til naturgasnettet (det såkaldte »common carrier«-
system), eller med særlige bytteaftaler, idet det over­
ordnede mål må være at opretholde forsyningssik­
kerheden og sikre investeringernes rentabilitet.« 
2.9. Man må i den forbindelse gøre sig klart, at det 
internationale marked er kendetegnet ved et oligopol 
med få producenter. Det kan betyde, at der kun er en 
lille kreds af producenter, som vil drage fordel at et 
større aftagermarked. På den anden side må man mene, 
at en åbning hen imod øget konkurrence på markedet 
formentlig stiller større krav om effektivitet og rationa­
lisering inden for de eksisterende transport- og distribu­
tionssystemer i naturgassektoren, hvilket vil have en 
gunstig indvirkning på omkostningsniveauet og forbru­
gerpriserne. 
2.10. Endvidere bliver det nødvendigt at indføje et 
særligt punkt, hvori der gives en så præcis definition 
som muligt på, hvad der skal forstås ved »tredjemand«, 
og hvilke pålidelighedsgarantier tredjemand skal afgive 
for at sikre stabilitet og kontinuitet i indgåede forplig­
telser. 
2.11. Man stiller sig positivt til videreudvikling af 
transmissionsordningen inden for transport og oplag­
ring på europæisk plan. Samtidig bør det nøjere overve­
jes, hvilke principper udformningen af kontrakter og 
gennemsigtighed skal følge. Man kunne her overveje 
former for forhandling på konsortiumniveau mellem 
gasleverandører, transportvirksomheder og større 
gasaftagere i EF, idet EF-reglerne på området naturligvis 
skal respekteres. Forslagene i del III (en gradvis løsning 
af problemer) forekommer på grund af spørgsmålets 
komplicerede karakter at være præget af forsigtighed. 
Dette er måske baggrunden for, at Kommissionen har 
besluttet sig for i den øjeblikkelige situation kun at 
fremsætte et forslag til direktiv om transit, mens den 
arbejder videre med spørgsmålet om tredjemands ad­
gang til nettet. 2.12. Kommissionen foreslår med henblik herpå op­
rettet repræsentative organer, som skal vurdere transit­
princippernes anvendelighed, samt rådgivende udvalg, 
som skal undersøge spørgsmålet om tredjemands ad­
gang. Førend man kan tilslutte sig disse forslag, er det 
nødvendigt, at de krav, der stilles til de foreslåede 
organers struktur og repræentativitet, præciseres. 
2.13. ØSU har i det foregående, samtidig med frem­
sættelsen af forskellige krav, givet sin godkendelse af 
Kommissionens foreslåede etapevise fremgangsmåde, 
som skal bane vejen for en åbning af markedet for 
naturgas i EF. Denne er i hovedtrækkene beskrevet i 
del III i ovennævnte meddelelse. 
2.14. Forslaget til direktiv, som er den første etape, 
foranlediger dog ØSU til nedenfor at fremkomme med 
forskellige forslag til ændringer eller supplering af tek­
sten. 
3. Særlige bemærkninger til direktivforslaget 
3.1. Artikel 2 — stk. 1 
3.1.1. Da der med dette forslag til direktiv søges 
fastlagt de bestemmelser, som skal sikre fri samhandel 
med naturgas henover de nationale grænser i EF med 
det formål at fremme integration på det europæiske 
naturgasmarked, bør artikel 2 præciseres gennem føl­
gende tilføjelse: 
»Ved transit af naturgas mellem store ledningsnet 
forstås i dette direktiv enhver transport af naturgas 
mellem medlemsstater, som opfylder følgende 
betingelser: (...)« 
3.2. Artikel 2 — stk. 1 — litra b) 
3.2.1. ØSU mener, at stk. 1, hvori der er tale om 
medlemsstaternes gasselskaber, ikke er entydigt og 
kunne forlede til den antagelse, at kun transit af natur­
gas via offentlige, nationale eller regionale gasselskaber 
er omfattet af dette forslag til direktiv. 
3.2.2. Selv om gasselskaberne i hovedparten af med­
lemsstaterne helt og holdent er statsejede, så er der dog 
i nogle lande tale om blandede virksomheder (Belgien 
og Nederlandene) og i andre lande (Det Forenede Kon­
gerige og Vesttyskland) om privatejede selskaber. 
3.2.3. Der foreslås derfor følgende ændring: 
»b) transporten foretages mellem gasselskaber i med­
lemsstaterne«. 
33. Artikel 3, stk. 2 
3.3.1. ØSU kan ikke se nogen grund til, at alle an­
modninger om transit, herunder anmodninger, om hvil-
Nr. C 75/22 De Europæiske Fællesskabers Tidende 26. 3. 90 
ke der skulle kunne opnås aftale mellem de instanser, 
der er ansvarlige for de pågældende net, skal meddeles 
forud til Kommissionen og de kompetente myndigheder 
i medlemsstaterne. 
3.3.2. For at dæmme op for unødige administrative 
formaliteter foreslår ØSU, at denne underretning be­
grænses til anmodninger, om hvilke der ikke har kunnet 
opnås enighed inden for den frist at 12 måneder, som 
er omhandlet i direktivforslaget, således at proceduren 
i artike 4 kan indledes. I de øvrige tilfælde skulle en 
efterfølgende underretning være tilstrækkelig til at sikre 
den nødvendige gennemsigtighed. 
3.4. Artikel 3 — stk. 2 — 3. led 
3.4.1. Der foreslås følgende tilføjelse til 3. led: 
»(...) navnlig skal der, for at sikre forsyningssik­
kerheden og de kontraktligt fastsatte kvalitetsbetin-
gelser, ved betaling for transitten tages hensyn til 
afskrivning af den anvendte anlæg, til driftsom­
kostninger og til det ansvar, der pålægges den in­
stans, som står for transporten, samt et rimeligt 
overskud.« 
3.5. Artikel 5 
3.5.1. ØSU stiller sig tvivlende med hensyn til for­
målstjenligheden af artikel 5 i forslaget til direktiv, som 
blot er en »hensigtserklæring« fra Kommissionens side 
om på et senere tidspunkt at forelægge forslag for 
Rådet, hvis det viser sig nødvendigt, med henblik på 
vedtagelsen af supplerende betingelser for transit i Fæl­
lesskabet. 
3.5.2. ØSU finder endvidere denne artikel uhensigts­
mæssig, da den kunne efterlade det indtryk, at forslaget 
til direktiv er et første skridt, som siden automatisk, 
med større eller mindre forudsigelighed, fører frem til 
indførelsen af en ordning med adgang for tredjemand 
til naturgastransportnettet i EF (»Common Carrier«). 
3.5.3. Kommissionen lader forstå, at den agter at 
gennemføre passende foranstaltninger på området. 
Bryssel, den 31. januar 1990. ØSU er i denne forbindelse enig i, at der bør gennemfø­
res omfattende undersøgelser og høringer, som involve­
rer samtlige berørte økonomiske og sociale grupper. 
3.5.4. ØSU anbefaler derfor, at artikel 5 udgår sam­
men med den sidste »betragtning«, som har forbindelse 
med denne artikel, ligesom der foretages en ændring af 
næstsidste »betragtning«, hvori følgende slettes: 
»(...), for at den første fase i oprettelsen af det indre 
marked kan gennemføres.« 
3.6. Kommissionen understreger i sin meddelelse, at 
den agter at oprette et repræsentativt organ for de 
instanser, som er ansvarlige for højtryksnettet til gas­
transmission. Dette organ, som skal bistå Kommissio­
nen i forbindelse med direktivets gennemførelse, får to 
opgaver (se side 13 — pkt. 21 — for nærmere forkla­
ring), nemlig: 
— det skal bistå Kommissionen i forbindelse med 
undersøgelser af ordninger, der kan fremme øget 
anvendelse af transit, og skal 
— hvis der opstår problemer, medvirke til at fremme 
indgåelse af aftaler på forligsbasis mellem selskaber, 
som udfører transitaktioner af fælles interesse. 
3.6.1. ØSU er yderst forbavset over, at der i direkti­
vet hverken er omtale af dette organ eller den rolle, 
som Kommissionen ønsker at tildele det i forbindelse 
med direktivets gennemførelse. 
3.6.2. ØSU opfordrer Kommissionen og Rådet til at 
råde bod på denne alvorlige mangel, så dette organ, hvis 
oprettelse ØSU bifalder, får tildelt den anerkendelse og 
autoritet, som er nødvendig, hvis det skal kunne udføre 
sine fremtidige opgaver i forhold til de forskellige sel-
skader, som er ansvarlige for de store gasnet, og de 
ansvarlige myndigheder i medlemsstaterne. ØSU fore­
slår, at der i direktivet indføjes en artikel med følgende 
ordlyd: 
»Der oprettes et repræsentativt organ for de instan­
ser, som er ansvarlige for højtryksnettene. Dette 
organ skal bistå Kommissionen med direktivets 
gennemførelse.« 
Alberto MASPRONE 
Formand for 
Det økonomiske og sociale Udvalg